
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Kultuuriosakonna kasutuses olev koopiamasinad. Vastavalt Argo Electronics OÜ 28.10.2015. a koostatud tehnilise seisukorra aktile koopiamasinatel tuvastatud järgmised rikked: ilmutussõlme füüsiline kulum, fotoretseptorsõlme füüsiline kulum, kuumutussõlme füüsiline kulum ja pabersöödusüsteemi füüsiline kulum. Selliste riketega koopiamasinate remont kuulub kapitaalremondi alla ning remondikulud ületavad uue paremate tehniliste omadustega masina soetamise kulud. Nimetatud koopiamasinad on välja lastud 1997. aastal ja on oma ressurssi täielikult ammendanud. Argo Electronics OÜ soovitab need koopiamasinad maha kanda, kuna remont ei ole majanduslikult otstarbekas.
Küsimust arutati Narva Linnavalitsuse linnavarakomisjoni 18.11.2015. a istungil (protokoll nr 13, punkt 3). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Linnavalitsuse Kultuuriosakonna kasutuses olev vara kõlbmatuks:

· paljundusmasin Canon NP 6020, inventarinumber 155600-013-00, soetamisaeg 01.12.1997. a, bilansiline maksumus 3 949,61 eurot, kulum 100%;

· valguskoopiamasin Canon NP 6216, inventarinumber 155600-032-00, soetamisaeg 01.12.1997. a, bilansiline maksumus 1 975,89 eurot, kulum 100%.
3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

